নেপোলিয়ন বোনাপার্ট
নেপোলিয়ন দ্য বোনাপার্ট ১৭৬৯ সালের ১৫ আগস্ট ফ্রান্সের করসিকার এজাক্সিউ শহরে জন্মগ্রহণ করেন। তাঁর জন্মের মাত্র একবছর আগে দ্বীপটি জেনোয়া প্রজাতন্ত্র কর্তৃক ফ্রান্সকে দেওয়া হয়। পরবর্তীতে তিনি নেপোলিয়ন বোনাপার্ট নামেই অধিক পরিচিতি লাভ করেন। বোনাপার্ট পরিবার মূলত লুনিজিয়ানায় বসতি স্থাপনকারী লোম্বার্ড বংশোদ্ভূত তুস্‌কান গোত্রের অন্তর্ভুক্ত, যারা ইতালির একটি অভিজাত সম্প্রদায় হিসেবে বিবেচিত হতেন। পরিবারটি ফ্লোরেন্সে গমন করে এবং দুটি অংশে বিভক্ত হয়ে পড়ে। এদের মধ্যে অধিক গ্রহনযোগ্য, বোনাপার্ট-সারজানা, ফ্রান্স ত্যাগ করতে বাধ্য হন এবং ১৬শ শতাব্দীতে তৎকালীন জেনোয়া প্রজাতন্ত্রের অন্তর্ভুক্ত দ্বীপ করসিকাতে আগমন করেন।
নিওপালপা ডোনাল্ডট্রাম্পি
১৯৮৮ সালে ডেলিবর পলভনি প্রথম "Neopalpa" গণ এবং "Neopalpa neonata" প্রজাতির বর্ণনা দেন। এর প্রায় দুই দশক পর নাজারি বোহার্ট এণ্টোমোলোজী জাদুঘর থেকে নমুনাগুলো সংগ্রহ করে পুনরায় পরীক্ষা করেন। তিনি খেয়াল করেন যে কিছু নমুনা ভিন্ন একটি প্রজাতির অন্তর্ভুক্ত। তিনি এই প্রজাতির নাম দেন "Neopalpa donaldtrumpi", কেননা এর মাথায় হলুদাভ-সাদা স্তর রয়েছে যা তাকে ডোনাল্ড ট্রাম্পের মাথার চুলের ধরণ মনে করিয়ে দেয়।